ปรึกษาคุณหน่อยค่ะ มีอะไรกับแฟนวันที่ 13 ตค ประมาณเที่ยงคืนแล้วถุงยางแตกรีบไปซื้อยาคุมฉุกเฉินแบบ 1 เม็ดมากินทันทีไม่เกิด 1 ชม.หลังจากมีอะไรกัน หลังจากกินยาไม่มีอาการคลื่นไส้ หรือเวียนหัว ทุกอย่างปกติ อยากถามว่า1. มีโอกาสตั้งท้องมากขนาดไหนคะ2.ประจำเดือนรอบที่แล้วมาวันที่ 27 ถ้าไม่ท้องประจำเดือนจะมาอีกครั้งประมาณวันไหน3.แล้วช่วงนี้จะมีอาการอะไรที่แปลกจากเดิมบ้างคะ เช่น เลือดออก ตกขาวมาก ฯลฯ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%กรณีนี้ที่กินเลยทันที มีโอกาสตั้งครรภ์ได้น้อยมากผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ประจำเดือนอาจเลื่อนหรือมาเร็วกว่าปกติได้ แต่ควรอยู่ในช่วง 22-35 วันนับจากครั้งก่อน หากประจำเดือนมาช้าหรือเร็วกว่านี้ ควรปรึกษาสูตินรีแพทย์อีกครั้ง